kardosdrur/scandi-wiki huggingface dataset:
Randers Skyttekreds

Randers Skyttekreds eller Randers SK, forkortet RSK, er en skytteklub beliggende i Vorup ved Randers.

Randers Skyttekreds har 15 meter-baner til indendørs skydning, og 50 m-baner til udendørs skydning, og har tidligere haft 200 m-baner til udendørs skydning. Langdistance skydning; 200 m, 300 m, og terrænskydning, foregår udenbys i dag.

Idrætsforeningen har ca. 350 aktive medlemmer i aldersgruppen mellem 8-10 år og 75-80 år. Riffelskytterne skyder inden for Dansk Skytte Union og DGI skydning (tidligere De Danske Skytteforeninger), hvor DSU står for eliteskytter, og DGI står for idrætsskytter. Alle riffelskytter deltager i mesterskaber og stævner.

Klubben blev stiftet den 14. maj 1861, og er dermed en af landets ældste idræts foreninger, og samtidigt en af de største skytteforeninger i Danmark.

Sportslige højdepunkter 
Olympiske lege: 1900, 1908, 1912, 1920, 1924; 2 guldmedaljer, 2 sølv- og 1 bronze-.
 Landskampe nordiske lande: 2013, guldmedalje til Danmark og Randers Skyttekreds.
 Danmarksmesterskaber, udendørs: 2012, guld
 Danmarksmesterskaber, indendørs: 2012, guld og Præmievåben, 2013 Guld J1 og Guld BK individuelt, bronze foreningshold
 SK-Cup: 2013, sølvmedalje

RSK har indgået i følgende forbund gennem historien 
 DDS (De Danske Skytteforeninger) (10. februar 1861)
 RAS (Randers Amt Skytteforeninger) (1. juli 1867)
 DSU (Dansk Skytte Union) (24. juni 1913)
 DDS&G (De Danske Skytte- og Gymnastikforeninger) (1919)
 JSF (Jyllands Skytte Forbund) (13. september 1925)
 DDSG&I (De Danske Skytte, Gymnastik og Idrætsforeninger) (1930)
 DHIF (Dansk Handicap Idræts-Forbund) (1971)
 DGI (Danske Gymnastik- & Idrætsforeninger) (1992)
 DGI-Skydning (1. januar 2013)

Eksterne henvisninger 

 Randers Skyttekreds' officielle hjemmeside

Skyttekreds
Etableret i 1861
Kolding Bypark

Kolding Bypark eller Kolding legepark er en folkepark i Kolding. Byparken er lavet på datidens Dyrehavegårds enge. Kolding Kommune anlagde Kolding Legepark på en del af byparkens areal. Legeparken blev indviet i 1998 og har siden været et populært lege- og opholdssted for byens borgere, turister og andre besøgende.

Historie 
I slutningen af 1930'erne blev Dyrehavegårds eng lavet om til en bypark, der kunne benyttes af borgerne til en gåtur i det. Byparken blev igangsat som et arbejdsløshedsprojekt. 
Initiativtager var borgmester Knud Hansen. Der er opsat en mindesten efter Knud Hansen i Legeparken, hvorpå der står: 

Borgmester Knud Hansen
Rejst af Kolding Kommune

Bag på stenen står:
1866 - 1952
Byrådsmedlem 1906 - 1943
Folketingsmand 1920 - 1937
Borgmester 1937 - 1943

Stenen er muligvis opsat 1952/53.

I dag 
Etableringen af parken er gennemført som et aktiveringsprojekt for ledige, og driften af parken indgår i dag som et led i kommunens aktiveringsindsats.

Eksterne henvisninger 
]

Kilder 

Bypark
Folkeparker i Danmark
Sportsløbehjul

Sportsløbehjul er en idrætsgren som internationalt styres af International Kicksled and Scooter Association (IKSA) og i Danmark af Danmarks Sportsløbehjul Union. I Danmark findes fem sportsløbehjul klubber.

Eksterne henvisninger 
 International Kicksle and Scooter Association
 Danmarks Sportsløbehjul Union

Løbehjul

fr:Pédicycle
it:Monopattino
Tuvalu ved sommer-OL 2012

Tuvalu deltog med tre atleter, to mænd og en kvinde i to sportsgrene, atletik og vægtløftning under Sommer-OL 2012 i London. Det var anden gang Tuvalu deltog i et sommer-OL, de vandt ikke nogen medaljer. Atletikudøveren Asenate Manoa var landets flagbærer under åbningsceremonien.

OL-medaljer

Lande ved sommer-OL 2012
2012
Christian Iversen (løbehjuler)

Christian Blicher Iversen (født 1993) er en dansk sportsløbehjuler fra Danmarks Sportsløbehjul Klub i Ganløse som 2011 og 2012 satte verdensrekord på 400 meter sportsløbehjul. Han vandt også sølv på 400 meter ved VM i Sankt Wendel 2012. hvor han tabte til tjekken Václav Barak, som samtidigt slog hans verdendensrekord på distansen. En rekord som Iversen med tiden 42,69 tog tilbage 20 dage efter ved Copenhagen Athletics Games på Østerbro Stadion 21. august.
I 2013 vandt han sammen med Erik Guld og Magnus Guld bronze ved EM i stafet.
Christian Iversen er søn af Martin Iversen.

Kilder 

Sportsfolk fra Danmark
Personer fra København
Ytste Tindefjellfossen

Ytste Tindefjellfossen er et vandfald i Bødalen i Stryn kommune i Vestland fylke i Norge. Den ligger i Kloppelva, der er en biflod til Bødalselva i Loenvassdraget. Vandfaldet får vand fra Tindefjellbreen og har to fald, det øverste kommer direkte fra gletcheren, og det andet er en hestehalefos, som falder 380 meter ned i dalen.

Se også 
 Vandfald i Norge

Kilder og henvisninger 

 Ytste Tindefjellfossen på World Waterfall Database via web.archive.org

Vandfald i Vestland
Stryn
Langfossen

Langfossen (også skrevet Langfoss) er et vandfald i Vaulaelva i Etne kommune i Vestland fylke i Norge.

Vandfaldet har et fald på omtrent 600 meter falder ud i Åkrafjorden. Europavej 134 krydser fossen lige over udløbet i fjorden. 1980 blev det vedtaget i verneplan for vassdrag at vandfaldet skulle være beskyttet i sommersæsonen mellem 1. maj og 30. september, men 18. februar 2005 besluttedes det at det skulle være beskyttet hele året.

World Waterfall Database har kåret Langfossen til verdens smukkeste vandfald.

I marts 2011 kåredet CNN/Budget Travel Langfossen til et af verdens ti smukkeste vandfald.

Eksterne kilder/henvisninger 

 Om Langfossen på worldwaterfalldatabase.com

Vandfald i Vestland
Etne
Kveåfossen

Kveåfossen, også kaldt Lingafossen, er et vandfald i Fortundalen i Luster kommune i Vestland fylke i Norge. Den ligger i Kveåi, en lille biflod til Fortundalselva. Fossen falder ned mod Eidsvatnet i Skjolden. Den har relativt lille volume, men kan vokse sig stor under tøbruddet om foråret.

Se også 
 Vandfald i Norge

Kilder og henvisninger 

 Om Liingafossen  på world-of-waterfalls.com

Vandfald i Vestland
Luster
Walter Kohn

Walter Samuel Gerst Kohn (født 9. marts 1923 i Wien, død 19. april 2016) var en amerikansk teoretisk fysiker. Han modtog sammen med John Pople Nobelprisen i kemi i 1998 som anerkendelse for deres arbejde med forståelse af stoffers elektronstruktur. Specielt spillede Kohn en ledende rolle i udviklingen af tæthedsfunktionalteori. Kohn viste således at man i stedet for at regne på hver enkelt elektrons kvantemekaniske bevægelse, kan nøjes med at betragte det gennemsnitlige antal elektroner i hvert punkt i rummet.

Referencer 

Kemikere fra USA
Nobelprismodtagere i kemi
Nobelprismodtagere fra USA
Personer fra Wien
Jøder fra Østrig
Jøder fra USA
Medlemmer af Royal Society
Matthias Rahbek

Matthias Rahbek (født i 1780, død 4. marts 1846) var en dansk præst og oversætter, halvbroder til Knud Lyne Rahbek.

Han var søn af toldinspektør Jacob Rahbek og dennes tredje hustru Anna født Olrog, blev cand.theol. i 1805 og var skolelærer ved Grevskabet Knuthenborg på Lolland, blev præst i Øster Nykirke 1812, i Thyregod og Vester i 1815.

Han døde som sognepræst til Linå og Dallerup.

Rahbek oversatte i sin ungdom en del røverhistorier, som han med halvbroderens hjælp fik udgivet:
 Christian August Vulpius' Rinaldo Rinaldini, Røverkaptainen (København 1800-02) og
 Ferrandino (København 1801-02), desuden
 François-René de Chateaubriands Atala eller tvende Vildes Kjerlighed i Ørken (1801).

1807 ægtede han Maren Sørensen.

Kilder 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Præster fra Danmark
Oversættere fra Danmark
Danskere i 1800-tallet
Bahrain ved sommer-OL 2012

Bahrain deltog ved Sommer-OL 2012 i London som blev arrangeret i perioden 27. juli til 12. august 2012. 
Tolv atleter, otte mænd og fire kvinder deltog i tre sportsgrene, Atletik, svømning og skydning. Det var ottende gang at Bahrain deltog i et sommer-OL. Landet blev placeret på en delt 79. plads med en bronzemedalje. Maryam Yusuf Jamal fik bronze på 1500 meter, det var historiens første OL-medalje til Bahrain. Skytten Azza Al Qasmi var landets flagbærer under åbningsceremonien.

Medaljer

Medaljevinderne
  

Lande ved sommer-OL 2012
Bahrain ved sommer-OL
Antigua og Barbuda ved sommer-OL 2012

Antigua og Barbuda deltog ved Sommer-OL 2012 i London som blev afholdt i perioden 27. juli til 12. august 2012. Der deltog 4 atleter i 2 forskellige sportsgrene, Atletik og svømning.

Medaljer

Lande ved sommer-OL 2012
2012
Angola ved sommer-OL 2012

Angola deltog under Sommer-OL 2012 i London som blev arrangeret i perioden 27. juli til 12. august 2012.

Medaljer

Atletik 

Herrer

Damer

Boksning 

Herrer

Kajak

Sprint 

Angola har kvalifisert én båt til følgende øvelse.

Judo

Svømning 

Herrer

Damer

Referencer 

Lande ved sommer-OL 2012
2012
Bhutan ved sommer-OL 2012

Bhutan deltog under Sommer-OL 2012 i London som blev arrangeret i perioden 27. juli til 12. august 2012.

Medaljer 

Lande ved sommer-OL 2012
Bhutan ved sommer-OL
Cinecittà

Cinecittà er et stort filmstudie i Rom. Cinecittà er centrum for italiensk film og anses som Italiens modstykke til Hollywood.

Studiet blev grundlagt i 1937 af Benito Mussolini og hans filmchef Luigi Freddi med henblik på propagandaproduktion under slagordet "Il cinema è l'arma più forte" (filmen er det stærkeste våben). Studiet blev under 2. verdenskrig bombet af De allierede. I 1950'erne blev i Cinecittà indspillet en række store amerikanske filmproduktioner som eksempelvis Prinsessen holder fridag (Roman Holiday) (1953), Den skønne Helena af Troja (Helen of Troy) (1956) og Ben-Hur (1959).

Senere blev Cinecittà studiet mest associeret med Federico Fellini, der indspillede flere film i Cinecittà, herunder Det søde liv (1960) og Satyricon (1969).

Den 9. august 2007 blev en stor del af Cinecittà skadet af brand.

Eksterne henvisninger 
 Cinecittàs hjemmeside  

Filmstudier
Bygninger, konstruktioner og anlæg i Rom
Sergio Pérez

Sergio Michel Pérez Mendoza (født 26. januar 1990), ofte kendt under kælenavnet Checo, er en mexikansk racerkører, der kører for Formel 1-teamet Red Bull Racing.

Formel 1-karriere

Sauber

2011 
Han debuterede i Formel 1 i 2011, hvor han kørte for Sauber-teamet. Pérez sluttede på sekstendepladsen.

2012 
Pérez scorede sin første podieplacering i Malaysia i 2012. Han fik i 2012 sæsonen 3 podiumplaceringer, og sluttede på tiendepladsen i sæsonen.

McLaren

2013 
Pérez blev tilknyttet McLaren-teamet i 2013, hvor han afløste den tidligere verdensmester Lewis Hamilton. Pérez sluttede på elvtepladsen i 2011.

Efter hans første sæson i McLaren var han afløst af Kevin Magnussen for 2014.

Force India

2014 
Pérez skiftede til Force India. Han kom på tiendepladsen, med et enkelt podium i sin første sæson der.

2015 
2015 var meget lignende, da Pérez sluttede på niendepladsen med et podium.

2016 
Pérez blev syvendepladsen med to podium i 2016.

2017 
Pérez blev igen syvendepladsen, dog uden et podium i 2017.

Racing Point

2018 
Force India blev købt af Lawrence Stroll i løbet af 2018 sæsonen, og blev omdøbt til Racing Point.

Pérez sluttede på ottendepladsen med et podium.

2019 
Pérez blev tiendepladsen i 2019.

2020 
Racing Point var meget bedre i 2020 end de havde været før, og Pérez blev fjerdeplads i sæsonen. Pérez opnåede to podium og vandt sit først grand prix nogensinde. Pérez vandt Sakhir Grand Prix på trods af at han efter første omgang lå sidst efter et sammenstød med Charles Leclerc.

Red Bull

2021 
Pérez skiftede ved 2021 sæsonen til Red Bull. 

Pérez kom på fjerdepladsen og Pérez opnåede 5 podium med en enkel sejr.

Referencer

Eksterne henvisninger 

 Officiel hjemmeside 
 

Formel 1-kørere fra Mexico
Personer fra Guadalajara
Store Tuborg

Store Tuborg (oprindeligt Thuesborg) var et landsted på Strandvejen 123 i Hellerup. Det har givet navn til både bryggeriet Tuborg og Tuborgvej. Den oprindelige bygning blev revet ned i 1966.

Landstedet blev opført ca. 1690 af brygger Jonas Nielsen Thue. 1795 blev Store og Lille Tuborg købt af apoteker , som beboede Store Tuborg til 1801. I 1834 grundlagde mekanikeren og opfinderen J.P. Langgaard en ortopædisk anstalt på Store Tuborg, som F.V. Mansa var leder af indtil 1845.

Fra 1867 til sin død 1872 boede N.F.S. Grundtvig på Store Tuborg. På Grundtvigs tid var ejendommen i to etager, havde et blåglaseret tegltag og på den nordre side en bred glasveranda, som var opført som gave til digterpræsten. Niels Lindberg boede i havehuset, når han underviste Grundtvigs søn Frederik Lange Grundtvig. Da Grundtvig var død, rådede familiens ven C.F. Tietgen digterpræstens enke til at sælge Store Tuborg, eftersom Tietgen selv var i færd med at opføre Tuborg på den anden side af Strandvejen. Det nye anlæg ville berøve enken havudsigten. Store Tuborg blev derfor solgt til grosserer Johan Hansen (den ældre). Her opholdt hans familie, deriblandt hans søn af samme navn, Johan Hansen (den yngre), sig om sommeren.

Præsten Hermann Koch stiftede i 1910 Ensomme Gamles Værn (EGV), som i 1915 overtog Store Tuborg og omdannede det til plejehjem. Der blev indrettet værelser til 15 beboere, og stedet blev ramme om sommerstævner i haven, studentermøder op mod jul og nytårssammenkomster for EGV's damekredse. I 1919 købte EGV ejendommen. I 1929 blev der tilbygget en sydfløj og i 1954 en nordfløj, så anlægget kom op på 90 værelser. I 1966 blev selve den oprindelige villa revet ned.

Senere overgik plejehjemmet til Københavns Kommune. 1. april 2001 blev plejehjemmet nedlagt og 2002 ombygget og udvidet for Centerplan A/S af Gröning Arkitekter ApS til henholdsvis 16 ejerlejligheder og hovedsæde for forsikringsselskabet Willis A/S.

Kilder 
 Hermann Koch: "Grundtvig paa "Store Tuborg"". Online som PDF 
 Lokalplan nr. 350 "Store Tuborghjemmet"
 Opslag i Dansk Biografisk Leksikon.

Forsvundne bygninger, konstruktioner og anlæg i København
Hellerup
Strandvejen
Lægdafossen

Lægdafossen er et vandfald i Aurland kommune i Vestland fylke i Norge. Vandfaldet ligger i Nærøyfjorden, og falder lige ud i fjorden i flere fald. Den er en af de største af de mange vandfald i Nærøyfjorden. Det højeste fald er det øverste, med en højde på 125 meter. Vandfaldet bliver også kaldt Sagfossen, efter elven den er en del af.

Se også 
 Vandfald i Norge

Kilder og henvisninger 

 Lægdafossen på World Waterfall Database via web.archive.org

Vandfald i Vestland
Aurland
Bruger (datalogi)

En bruger er inden for datalogi en person eller en software agent som bruger en computer, et computerprogram eller et computernetværk.

En bruger kan efter at have identificeret sig med brugernavn og kodeord få adgang til en brugerkonto med mulighed for individuelle data og indstillinger.

Inden for programudvikling er en bruger den tiltænkte forbruger af produktet, som ofte antages at være uinteresseret i de tekniske detaljer og dermed kræver et brugervenligt produkt. Computerprogrammer har forskellige typer af brugere og analyser af deres behov er vigtige inden for udvikling af kravspecifikationer.

Brugerkonto 
En brugerkonto giver en bruger mulighed for at autentificere sin adgang til systemservices og få tildelt autentificeret adgang. For at kunne logge ind er det typisk påkrævet at brugeren autentificerer sig med en adgangskode eller anden identitetsteknik til brug for regnskab, computersikkerhed, datalogging og ressourcestyring.

Når først brugeren er logget på vil styresystemet ofte bruge en identifikator såsom et heltal, snarere end deres brugernavn, processen kendes som identitetskorrelation. I UNIXbaserede systemer er brugernavnet korrelationeret med et brugernavn eller en brugerid.

Computersystemer kan inddeles i to grupper alt efter, hvilken slags brugere de har:
 Enkeltbruger-systemer har ikke et koncept med flere brugerkontoer.
 Flerbruger-systemer har et koncept med flere brugerkontoer, og det er påkrævet at brugerne autentificerer sig selv, inden de bruger systemet.

Brugerkontoer på flerbrugersystemer inkluderer typisk et hjemmekatalog, hvor datafilerne, som er forbehold den enkelte brugers aktiviteter, er beskyttet fra andre brugeres adgang (udover brugeren selv har typisk kun en systemadministrator adgang). Brugerkontoer indeholder ofte en offentlig brugerprofil med basale informationer angivet af brugerkontoens indehaver.

I onlinenetværk kan skærmnavne blive et tegn på persona, nogle af dem opnår en vis grad berømmelse gennem deres indehaveres bidrag.

Datalogi
Menneske-maskine interaktion
Bruger

For Wikipedias brugere, se Wikipedia:Wikipedianere.
Bruger kan referere til:

 Bruger (datalogi), en person eller program som bruger et it-system
 Bruger, kortform af brugerkonto
 Forbruger, en køber af kommercielle varer og services
 Slutbruger, den endelige bruger af et produkt
 Systembruger, en person som bruger et system
Tjøtafossen

Tjøtafossen er et vandfald i Briksdalen i Stryn kommune i Vestland. Den ligger i Tjøtaelva, en lille biflod til Briksdalselva i Oldenvassdraget. Tjøtafossen ligger lige ved den kendte Briksdalsbreen og falder ned mod bræsøen ved foden af gletcheren. Vandfaldet har relativt lille vandføring og er størst under tøbruddet om foråret.

Se også 
 Vandfald i Norge

Kilder og henvisninger 

 Tjøtafossen på World Waterfall Database via web.archive.org
 Bilde av fossen

Vandfald i Vestland
Stryn
Emmanuelle Riva

Emmanule Riva (født 24. februar 1927, død 27. januar 2017) var en fransk skuespillerinde, bedst kendt for sine roller i film som Hiroshima, min elskede (1959) og Amour (2012), hvor hun spiller den pensionerede musikpædagog "Anne".

Referencer

Eksterne henvisninger 

 

Skuespillere fra Frankrig
Cesar for bedste kvindelige hovedrolle
Oscar-nominerede skuespillere
Franskmænd i 1900-tallet
Franskmænd i 2000-tallet
Trombolyse

Trombolyse (også kendt som fibrinolyse) betyder opløsning (lysis) af en blodprop (trombe) og bruges som betegnelse for en medicinsk behandling der gives til patienter med blodpropper i fx hjernen, hjertet eller i lungerne. Det virker ved at stimulere nedbrydningen af blodproppens fibrin ved at give en infusion af en analog til tPA (tissue plasminogen activator), som er det protein i blodet, der normalt aktiverer plasmin.

Farmakologi 
Produkterne der bruges ved trombolyse blev tidligere udvundet fra en modificeret type af streptokok bakterier, men bliver nu i højere grad fremstillet af genmodificerede bakterier. De genmodificerede bakterier har fået indsat DNA materiale, så de kan danne en kunstig kopi af det tPA protein, som findes i blodet hos mennesker.

De præparater der anvendes klinisk i Danmark pr. marts 2013 er (handelsnavne er anført i parentes):
 Udvundet fra streptokok bakterier:
 Streptokinase (Streptase®)
 Rekombinante produkter:
 Alteplase (Actilyse®)
 Reteplase (Rapilysin®)
 Renecteplase (Metalyse®)

Farmadynamik 
En blodprop dannes ved at blodpladerne klæber sammen til en klump, samtidig med at der via koagulationsprocessen dannes fibrin. Fibrin er et ikke-vandopløseligt protein, som danner et netværk og holder sammen på blodproppen, så den ikke falder fra hinanden. 
Normalt sikrer denne mekanisme, at huller på blodårer hurtigt bliver lukket, så blødninger kan stoppes. Når blodproppen har udtjent sit formål udskilles enzymet tPA (tissue plasminogen activator), som omdanner det inaktive plasminogen i blodet til plasmin. Plasmin vil herefter begynde at nedbryde fibrinnetværket og få blodproppen til at gå i opløsning.
Ved trombolyse er det denne, naturlige proces, som man søger at fremskynde ved at tilfører tPA tidligere end normalt. Derved bliver plasminet i blodet aktiveret med det samme og blodproppen blive opløst inden det påvirkede væv dør.

Anvendelse 
Trombolyse anvendes ved:
 Akut myokardieinfarkt (AMI, blodprop i hjertet), hvor det ikke er muligt at foretage en ballonudvidelse. Skal gives inden for 12 timer.
 Lungeemboli (blodprop i lungen), hvis der er hæmodynamisk påvirkning og embolektomi ikke er muligt.
 Apopleksi (blodprop i hjernen), ved symptomvarighed under 4½ time.
 Blodpropper i arme eller ben. Her sprøjtes medicinen ind i blodet via et kateter lige ved blodproppen.
 Rekanalisering af tilstoppede intravenøse adgange eller arteriovenøse shunts.

Kontraindikationer 
Trombolyse bør ikke bruges hos patienter med:
 Aktiv blødning eller nylig blødning fra mavetarmkanalen eller ukendt blødningssted.
 Efter traume éller efter nylig kirurgi.
 Ved vedvarende forhøjet blodtryk, som ikke umiddelbart kan sænkes.
 Ved svær lever- eller nyresvigt.
 Ved malign grundlidelse.

Referencer

Eksterne kilder og henvisninger 
 Fibrinolytika
 Guydon & Hall. "Textbook of medical physiology", Saunders 2005.

Se også 
 Blodpropper
 Apopleksi
 Koagulation
 Farmakologi

Lægemidler tilhørende blod og bloddannende organer
Hakkemose Teglværk

Hakkemose Teglværk var et dansk teglværk, der i 1870'erne var landets største. Senere blev det omdannet til keramikfabrik.

1847 købte mekanikeren J.P. Langgaard bondegården Hakkemose ved Taastrup på grund af det derværende gode ler, og her oparbejdede han efterhånden et af landets største teglværker (grundlagt 10. november samme år), der fra 1883 også tilvirkede terrakottavarer og fajanceovne. Han havde lært nye teknikker i Tyskland, konstruerede en maskine til at lave mursten på, og i 1868 begyndte han at bygge en ringovn. Ringovnen havde femten afdelinger, som hver kunne rumme 22.500 mursten. Tolv mænd var beskæftiget ved ringovnen, og de havde hver tre drenge i alderen 10 til 15 år til at hjælpe sig. Hver mand kunne fremstille 3-4.000 sten dagligt. Hakkemose Teglværk blev sin tids største teglværk i Danmark. Allerede i 1848 producerede det 1 mio. mursten om året og det steg til 7 mio. i 1872. Dette år udsendte fabrikken en 25 års-jubilæumsplatte.

På de nordiske udstillinger i København 1872 og 1888 udstillede han sine tilvirkninger, der begge gange blev prisbelønnede.

Værket solgtes 1895 af Langgaards arvinger til et engelsk konsortium. Leret var brugt op i 1908, og i 1909 blev ringovnen revet ned. I stedet fokuserede fabrikken på produktion af keramik og fliser. I oktober 1909 blev den senere forfatter Morten Korch direktør for fabrikken, hvilket han var til september 1911. Den lukkede i 1915.

I begyndelsen var det tyske arbejdere fra Lippe-Detmold, der arbejdede på teglværket. Senere blev de erstattet af danskere og svenskere; i alt var der i storhedstiden ansat ca. 200 arbejdsfolk på teglværket, hvis bestyrer var den indvandrede tysker Friederich Heinrich Brocker (1824-1892).

Af bygninger opført med sten fra teglværket kan nævnes Vridsløselille Statsfængsel, Sct. Hans Hospital og huset Axelhus, Vesterbrogade 2B, som Langgaard selv lod opføre 1874. Både facadens skulpturer, samt fx Grevinde Danners våben på Jægerspris Slot, er udført på Hakkemose. 

Næsten intet af teglværket består: Hakkemosegårds stuehus blev revet ned i 1990'erne, mens Charlottegård, som Langgaard lod opføre 1858 og opkalde efter sin hustru, stadig findes.

Litteratur 
 Jørgen Hegner Christiansen: Historien om et teglværk: Hakkemose Teglværk 1847-1895, Byhistorisk Samling og Arkiv i Høje-Taastrup Kommune 1995.
 Marianne Germann: "Optøjer mod fremmedarbejderne på Hakkemose Teglværk 1864", Årsskrift for Høje-Taastrup Kommunes Lokalhistoriske Arkiv 1988 (1988), s. 68-77.
 Morten A. Korch: Der går ingen lige vej -, Branner og Korch 1980.
 F.J. Meier: "Noget mere om Keramik - dansk, norsk, svensk paa Udstillingen", i: Tidsskrift for Kunstindustri, 1888, 4. årgang, s. 129-136.

Kilder 
 Hakkemosen - Kulturjagt i Høje-Taastrup 

Teglværker i Danmark
Keramiske virksomheder i Danmark
Danske virksomheder etableret i 1847
Ophørt i 1915
Taastrup